CELEX: 31981D0630
Language: el
Date: 1981-06-05 00:00:00
Title: 81/630/ΕΟΚ: Απόφαση τής Επιτροπής τής 5ης Ιουνίου 1981 περί χορηγήσεως αδείας στή Γαλλική Δημοκρατία γιά τήν καθιέρωση ενδοκοινοτικής επιβλέψεως τών εισαγωγών ορισμένων προϊόντων, καταγωγής τρίτων χωρών, τά οποία τίθενται σέ ελεύθερη κυκλοφορία στήν Κοινότητα καί επί τής εισαγωγής τών οποίων δύνανται νά εφαρμοσθούν μέτρα προστασίας δυνάμει τού άρθρου 115 τής συνθήκης (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0630

81/630/ΕΟΚ: Απόφαση τής Επιτροπής τής 5ης Ιουνίου 1981 περί χορηγήσεως αδείας στή Γαλλική Δημοκρατία γιά τήν καθιέρωση ενδοκοινοτικής επιβλέψεως τών εισαγωγών ορισμένων προϊόντων, καταγωγής τρίτων χωρών, τά οποία τίθενται σέ ελεύθερη κυκλοφορία στήν Κοινότητα καί επί τής εισαγωγής τών οποίων δύνανται νά εφαρμοσθούν μέτρα προστασίας δυνάμει τού άρθρου 115 τής συνθήκης (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 231 της 15/08/1981 σ. 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Ιουνίου 1981  περί χορηγήσεως αδείας στη Γαλλική Δημοκρατία για την καθιέρωση ενδοκοινοτικής επιβλέψεως των εισαγωγών ορισμένων προϊόντων, καταγωγής τρίτων χωρών, τα οποία τίθενται σε ελεύθερη κυκλοφορία στην Κοινότητα και επί της εισαγωγής των οποίων δύνανται να εφαρμοσθούν μέτρα προστασίας δυνάμει του άρθρου 115 της συνθήκης  (Το κείμενο στη γαλλική γλώσσα είναι το μόνο αυθεντικό)  (81/630/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σ αυτήν μόνον κατόπιν χορηγήσεως αδείας εκ μέρους της Επιτροπής·  ότι, με την απόφαση 80/605/ΕΟΚ (2), η Επιτροπή χορήγησε άδεια στα Κράτη μέλη, στο καθένα σε ό,τι το αφορά, να καθιερώσουν ενδοκοινοτική επίβλεψη ορισμένων εισαγωγών·  ότι, στις 18 και 19 Μαΐου 1981, η γαλλική κυβέρνηση υπέβαλε αιτήσεις για ενδοκοινοτική επίβλεψη της εισαγωγής ορισμένων άλλων προϊόντων·  ότι η Επιτροπή εξέτασε επισταμένως τα στοιχεία που παρασχέθηκαν προς υποστήριξη των αιτήσεων αυτών, βάσει κριτηρίων που αναφέρονται στις αποφάσεις 80/47/ΕΟΚ και 80/605/ΕΟΚ·  ότι η Επιτροπή εξέτασε ιδίως αν ήταν δυνατόν να ληφθούν μέτρα διακοινοτικής επιβλέψεως έναντι αυτών των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν κατά τη διάρκεια των ετών αναφοράς που προβλέπονται στην απόφαση 80/47/ΕΟΚ προκλήθηκαν εκτροπές στο εμπόριο ή αν υποβλήθησαν αιτήσεις τίτλου ενδοκοινοτικής εισαγωγής· ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στη Γαλλία να υποβάλει τις εισαγωγές της σε ενδοκοινοτική επίβλεψη ως το τέλος του έτους 1981·  ότι, όσον αφορά τις εισαγωγές που δεν αναφέρονται στο παράρτημα, υπάρχει δυνατότητα να καταρτισθούν καταστάσεις των εισαγωγών που πραγματοποιήθηκαν βάσει της θέσεως των προϊόντων σε ελεύθερη κυκλοφορία και να υποβληθούν αργότερα αιτήσεις περί επιβλέψεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να προβεί ως τις 31 Δεκεμβρίου 1981 σε ενδοκοινοτική επίβλεψη των εισαγωγών που αναφέρονται στο παράρτημα σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 5 Ιουνίου 1981.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 164 της 30. 6. 1980, σ. 20.  ΠΑΡΑΡΤΗΜΑ  Υφαντουργικά προϊόντα για τα οποία καθορίσθηκαν κατηγορίες (1)  1.2 //   //   // Κατηγορία   // Χώρα καταγωγής   //   //   // 10 και 11  // Λαϊκή Δημοκρατία της Κίνας  // 11  // Ουγγαρία, Μακάο  // 13  // Φιλιππίνες  // 21  // Ινδία, Λαϊκή Δημοκρατία της Κίνας  // 24  // Λαϊκή Δημοκρατία της Κίνας  // 26  // Σιγκαπούρη, Πακιστάν  // 69  // Νότιος Κορέα  // 78 και 81  // Χόνγκ Κόνγκ  // 81  // Μακάο  //   //  (1) Βλέπε κανονισμούς (ΕΟΚ) αριθ. 3063/79 και (ΕΟΚ) αριθ. 3061/79 της Επιτροπής (ΕΕ αριθ. L 347 της 31. 12. 1979 και ΕΕ αριθ. L 345 της 31. 12. 1979).